Temir yo’l transportining axborot –xisoblash tizimi

|
Temir yo’l transportining axborot –xisoblash tizimi
|
bet | 37/90 | Sana | 30.01.2024 | Hajmi | 5,64 Mb. | | #148663 |
Bog'liq Китоб 1-қисм9.3. Temir yo’l transportining axborot –xisoblash tizimi
Yirik yuk stansiyalarida uning ishini rejalashtirish va texnologik jarayonlarini boshqarish bilan bog’liq bo’lgan katta miqdordagi axborotlar oqimi yuzaga keladi. Avvalom bor ular tashish xujjatlarini uzatish bilan bog’liq. Jujjatlar oqimidan tashqari ijrochilarga beriladigan komandalar va ushbu komandalarni bajarilishi bilan bog’liq ikki tomonlama axborot aloqalari stansiya ichidagi aloqa qurilmalari yordamida amalga oshiriladi.
Yuk stansiyalarining ma’lumotlar oqimi ichki va tashqi turlarga bo’linadi. Ichki ma’lumot aloqalari asosan xujjatlar oqimi bilan bog’liq bo’lsa, tashqi ma’lumotlar oqimi uning temir yo’lningboshqa korxona va tashkiloti bilan o’zaro aloqasini amalga oshirishda qo’llaniladi va u ikki turga bo’linadi.
Yuklarni stansiyaga keltirilishini kelishish, yuk ishlarini tezkor rejalashtirishni tashkil etish tashqi BAT va boshqa stansiyalarning YuSBATi ma’lumotlar bilan ta’minlanadi. Maxalliy sharoitlardan kelib chiqib YuSBAT tashishlarni tezkor boshqarishning avtomatlashtirilgan tizimi TTBAT yoki saralash stansiyalarini boshqarishning avtomatlashtirilgan tizimi SSBAT bilan keyingi ma’lumotlarni TTBATga uzatib turish sharti bilan to’g’ridan to’g’ri o’zaro aloqa qilishi mumkin. BAT bilan ma’lumotlarni mashinalararo almashishning asosiy maqsadi ularning xolati to’g’risida aniq ma’lumotga ega bo’lish va ularning ishini ishonchli tezkor rejalashtirishdir. Aloqa kanallari bo’yicha mashinalar aro axborotlar almashinishida ma’lumotlar EXM ga kiritiladi. Axborotlarni almashish xabarlarni (poezdning telegramm natur varag’i, ulash va uzish, yuklash va tushirish maketlari,xujjatsiz yuk va vagonlar, yuk va vagonsiz xujjatlar xamda ko’rsatilgan nimtizimlar uchun spetsifik bo’lgan xabarlar) qabul qilish va uzatish yo’li bilan amalga oshiriladi.
TTBAT dan YuSBATga so’rovnoma bo’yicha taxminiy aloxida qabul qiluvchilar bo’yicha va stansiya bo’yicha ma’lumotlar kelib tushadi. Tarkib va vagonlarga ishlov berish bo’yicha barcha manevr ishlarini STM, SP, va stansiya dispetcheridan olingan ma’lumotlar asosida manevr dispetcheri rejalashtiradi. Manevr dispetcheri manevr lokomotivlari harakati va manevr ishlarining ketma-ketligiga to’liq raxbarlikni amalga oshiradi.
Shunday qilib YuSBAT ma’lumotlar darajasida yuk stansiyalari tashkiliy elementlarini yagona tizimga birlashtiruvchi funktsional bo’g’in bo’lib xizmat qiladi.
Texnologik jarayonlarning asosiy uchastkalarida markaziy EXM ga ulangan avtomatlashtirilgan ish o’rinlarini (AIO’) shakllantirish, BAT ni yuk stansiyalarini boshqarishning umumiy tizimiga kiritadi.
BAT faoliyatini markaziy boshqaruvi tizim dispetcheri zimmasiga yuklatilgan.
YuSBAT ni birlamchi tezkor axborotlar bilan ta’minlash, avvalom bor BAT terminal qurilmasida tayyorlash jarayonida ma’lumotlarni shakllantirishga va TTYBAT nimtizimidagi xamkorlikda harakatlanuvchi aloqa kanallari bo’yicha ma’lumotlarni yig’ishga asoslangan.
YuSBAT ning barcha ma’lumotlar ta’minoti jarayonlari ishlab chiqarish jarayonlarini ta’minlash texnologiyasiga bevosita aloqadordir. Ularning bajarilishi xam boshqa ishlab chiqarish jarayonlarini bajarilishi kabi majburiydir.
YuSBAT TTYBAT ning mustaqil nimtizimi xisoblanadi va u avtonom tarzda faoliyat yurita oladi. YuSBATni TTYBAT ning xisoblash tarmog’iga ulash uning funktsional imkoniyatlarini kengaytiradi, yuk stansiyalari xodimlari tomonidan kiritiladigan axborotlar xajmi kamayadi, TTYBAT ga tuziladigan va uzatiladigan xabarlar avtomatlashtiriladi, qayta ishlanadigan ma’lumotlarning ishonchliligi oshadi.
|
| |